Kamenický, Ladislav, poslanec NR SR (2021-05-10):
Dobrý deň, vážené dámy, vážení páni, ako už bolo spomenuté, skupina poslancov Národnej rady predložila návrh na vyslovenie nedôvery ministerke spravodlivosti Márii Kolíkovej, poverenej riadením ministerstva spravodlivosti. Som tu preto, aby som odôvodnil tento návrh a budem sa snažiť byť maximálne faktický a položím aj zopár otázok pani ministerke Kolíkovej a pevne verím, že to, čo tu dnes odznie, takže dostaneme aj odpovede na tieto otázky. Pani ministerka Kolíková, terajšia ministerka spravodlivosti, bola už počas predošlej vlády štátnou tajomníčkou na Ministerstve spravodlivosti Slovenskej republiky. Bola to nominácia strany MOST – HÍD a osobná požiadavka vtedajšej ministerky Lucie Žitňanskej, ktorá sa snažila zaviesť akýsi poriadok do, do spravodlivosti na Slovensku, ale musím povedať, že to, čo dnes odznie, mám pocit, že tá dôvera, ktorú zverila pani Márii Kolíkovej, nepadla na úrodnú pôdu. Po nástupe pani Kolíkovej do funkcie spravodlivosti sme boli svedkami súhry dvoch faktorov. Na jednej strane to bola určitá mierka neprofesionality vzhľadom na to, že viaceré dokumenty, ktoré boli predkladané do Národnej rady, mali, boli predmetom obrovskej kritiky, a myslím si, že moji kolegovia, ktorí sú právnici, sa budú k tejto záležitosti vyjadrovať bližšie. Druhý faktor, samozrejme, ešte k tej profesionalite, aby som dodal, bola to tzv. reforma súdnej mapy, ktorá sa stretla s enormným odporom práve tých, ktorých sa táto súdna mapa týkala. Boli to výhrady viac ako 320 sudcov a tak, ako v predvolebných sľuboch, tieto koaličné strany sľubovali, že budú sa vždycky pýtať tých, ktorých sa niečo dotýka, nejaký zákon a budú s nimi komunikovať, tak podobne ako pri pláne obnovy, ani v tomto prípade tá komunikácia nebola taká, aby aspoň časť tých sudcov s touto, s týmito návrhmi súhlasilo. Podľa tých informácií, ktoré mám, tak bolo možno 4-5 sudcov, ktorí súdnu mapu schvaľovali, a 320, ktorí ju neschvaľovali. Myslím, že toto skóre nie je veľmi potešiteľné. My skôr vnímame súdnu mapu ako spôsob, ako sa zbaviť nepohodlných sudcov, ako je, ako rušenie súdov a samozrejme, ak, a priznala to aj pani ministerka, budú sa tu musieť na základe súdnej mapy na jednej strane aj kupovať budovy, na druhej strane budú sa musieť nejaké presuny robiť a podobne a týka sa to najmä Bratislavy a Košíc. Toto koniec koncov aj priznala pani ministerka a my to považujeme za spôsob a budeme tu ešte hovoriť o samotnej budove ministerstva spravodlivosti, pri ktorej sú rôzne pochybnosti. A keď si predstavíme, že sa tu budú kupovať iné budovy, budú sa tu robiť presuny, budú sa tu dohadovať nájmy, čo to bude znamenať. Podľa nás tu bude opäť veľa otáznikov a problém práve s tou transparentnosťou, o ktorej ste toľko hovorili. V programovom vyhlásení vlády je niekoľko desiatok krát spomenutá transparentnosť a bol by som tu možno hodinu, keby som hovoril o tom, ako netransparentne sa vláda, bývalá vláda Igora Matoviča a vláda Eduarda Hegera správa. Poďme ďalej. Čiže ten druhý faktor, ktorý som chcel spomenúť, sú zvláštne povahové vlastnosti pani ministerky. Poviem, keď, vy sa smejete, ale je tu aj obeť kolúznej väzby, to bolo generál Lučanský a nad tým sa asi smiať nebudete. Tento človek umrel vo väzbe v čase, keď sa oňho mal starať štát. Štát sa jednoznačne nepostaral a musím povedať, že to, ako sa pani ministerka vyjadrovala o tejto udalosti, bolo podľa mňa dehonestujúce a znevažujúce tohto človeka, ktorý urobil veľký kus roboty. Ja som, ja som generálna Lučanského poznal, bol som s ním viackrát na rokovaniach vlády a vážil som si ho ako človeka. Myslím si, že to, čo ste mu spravili, to skutočne si nezaslúžil. Poďme hovoriť o... (Reakcie z pléna. Zaznievanie gongu.) Môžem poprosiť? Poďme hovoriť aj o smrti advokáta Krivočenka. Advokát Krivočenko bol vzatý, bol zadržaný, ale stále nebol odsúdený. Bol to človek, na ktorého sa stále vzťahovala prezumpcia neviny ako na všetkých ostatných, ktorí sa nachádzajú v kolúznej a iných typoch väzieb pred samotnými konaniami súdov. Čo sa stalo? Pán Krivočenko dostal COVID a nebola mu poskytnutá pomoc, na základe ktorej pravdepodobne zomrel. Pani Kolíková hovorila o tom, že nemáme žiadnu pľúcnu ventiláciu, ktorá by mu mohla byť poskytnutá. My sme si tú situáciu overovali a zistili sme, že na Slovensku sa nachádzalo 37 pľúcnych ventilácií a hociktorá z nich mohla byť pánu Krivočenkovi poskytnutá. Prečo tento človek zomrel? My sa na to budeme stále pýtať a určite budeme chcieť, aby sa to vyšetrilo, kto je za to zodpovedný a kto bude za to aj pykať. Čo sa týka samotného pána generála Lučanského, toho ste vedeli prevážať po celej republike kade-tade, ale advokátovi Krivočenkovi ste nevedeli v celej republike nájsť jednu z tridsiatich siedmich pľúcnych ventilácií. Čo sa týka Slovenska, musím konštatovať, že máme tu opäť vládu snov. Premiér bývalý a terajší minister financií je usvedčený daňový podvodník a je plagiátor. (Reakcia z pléna.) Povedal mi pán (rečník sa pootočil a rukou ukázal na ministra financií), pán minister, že som idiot, vidíte, toto je jeho psychologická výbava. Minister školstva, usvedčený plagiátor. Ministerka kultúry má vyjadrenia ako pomaly rómska rasistka s extrémistickými výrokmi. Špeciálny prokurátor, to je čerešnička na torte, je vo výkone trestu pod dohľadom probačného úradníka. A ministerka spravodlivosti, o tom ešte dnes budeme hovoriť, má pochybné firmy. Teraz je už potrebné aj poukázať na to, čo je ministerka Kolíková zač. Informácie, ktoré uvádzame a budem uvádzať, sú z verejných zdrojov a ako som už povedal, budem aj klásť určité otázky. Poďme teda k jednotlivým kauzám a budem sa ich snažiť pomenovať. Poďme hovoriť o firme MK REAL. MK REAL je očividne aj podľa výpisu z Obchodného registra rodinnou firmou Kolíkovcov, ktorá bola založená v roku 1998. Spoločníkmi firmy MK REAL sú pani Mária Kolíková, ktorá ma 20-percentný podiel a je spoločníkom od 28. júna 2014. V tejto firme je jej matka a jej brat Michal Kolík. Pán Michal Kolík sa bude v tejto dnes ešte spomínať veľmi často. Sú to v podstate koneční užívatelia výhod v tejto firme. Konatelia firmy MK REAL, nebola to len nevlastná sestra pani ministerky Zdenka Ivanková, ale bol to aj jej vlastný brat Michal Kolík, čiže to, čo hovorí pani ministerka, že ona nevedela, nič netušila, sa mohla dozvedieť aj od pána brata, s ktorým, hovorí, že má srdečné vzťahy, veľmi často sa stretávajú a spolu komunikujú. Toľko, myslím, že včera bol rozhovor pani ministerky, teda nejaký online seminár, ktorý tu usporiadala. Pani Zdenka Ivanková je osoba, ktorá spôsobila prvú kauzu tejto firmy. Bavíme sa o sprenevere peňazí, kde bežní občania nájomníci zverili firme MK REAL svoje peniaze na to, aby sa starala a spravovala ich financie na správu ich bytového domu. Je to úplne bežná firma, tak ako stovky ostatných. Tí, čo bývate v bytových domoch, viete veľmi presne, o čom hovorím. Správca sa stará o to, aby ste mali, aby vaša, vaša nehnuteľnosť bola v dobrom technickom stave, zúčastňuje sa domových schôdzí a potom plní to, čo, na čom sa dohodnú majitelia bytov. Pani Ivanková bola na základe rozsudku odsúdená za činy, ktoré spôsobila v roku 2016 až 2017, kde z účtu, ktorý patril tejto spoločnosti, kde boli výlučne peniaze vlastníkov bytov č. 531 a č. 601 v Moste pri Bratislave, neoprávnene vybrala peniaze pre vlastnú potrebu, inak povedané, ukradla tieto peniaze. Firma ukradla a spreneverila 15 780 eur bežných občanov, majiteľov bytov. Ministerka spravodlivosti má teda firmu, ktorá okráda vlastníkov obyčajných bytov. To je veľká hanba, pani ministerka. Budem ešte o tom hovoriť. Na podvod sa prišlo tak, že nespokojní majitelia bytov požiadali MK REAL, aby odovzdali správu ich bytov inému správcovi. Čo spravila pani sestra pani ministerky? Deň po odovzdaní bytov novému správcovi si pani Ivanková, čiže už nemala mať vôbec dosah na tie peniaze, previedla na svoj vlastný účet 3 500 eur zo správneho fondu. Čiže ľudia, ktorí boli nespokojní s prácou firmy pani Kolíkovej, ktorí povedali, chceme zmeniť správcu, tak ešte deň po tom, ako zmenila správcu táto, tento, táto obytná jednotka alebo byty, tak pani Ivanková si ukradla 3 500 eur z ich účtu. Opäť veľká hanba. Jeden z poškodených vlastníkov bytov nám priniesol právoplatný rozsudok, ktorý nevlastnú sestru pani Kolíkovej odsúdil na 18 mesiacov podmienečne za túto nehoráznu krádež. Tu by som rád povedal, že nespochybňujem rozhodnutia súdov, ale ak niekto dostane takýto nízky trest a máme tu ľudí, ktorí za obdobné výšky peňazí, ktoré sa nejakým spôsobom dostali do ich rúk alebo sú len z toho obvinení, im hrozia ročné tresty natvrdo, tak sa pýtam, že či teda ako ministerka spravodlivosti nastolíte spravodlivosť aj ohľadne vašej sestry, lebo budeme hovoriť o ďalších trestných činoch, ktoré táto pani napáchala. Pani Ivanková spáchala trestné činy pred, tento trestný čin pre 4-5 rokmi. Bola odsúdená v januári 2020, teda pred rokom a štyrmi mesiacmi. Pani Kolíková nemôže tvrdiť podľa mňa, že nevedela o odsúdení svojej sestry. Poviem otvorene, z tých vyjadrení, čo som počul od pani ministerky, ktorá bola štátnou tajomníčkou na ministerstve spravodlivosti, chce tu niekto veriť, že štátna tajomníčka a ministerka nevie, alebo teda terajšia ministerka nevie, keď odsúdia jej nevlastnú sestru na súde? Viete, ako rýchlo sa takéto informácie šíria? Rýchlosťou svetla. Takže by som sa veľmi čudoval, keby pani ministerka o tom nevedela. Viete, existuje taká tá čínska opica, že nevidím, nepočujem a nič nehovorím. A to mi pripomína to, čo hovorí pani, jak sa správa pani ministerka. Bohužiaľ. Keď sme túto kauzu otvorili, tak mi pani Kolíková, tak pani Kolíková sa dňa 21. 4., to je ten rok a štyri mesiace po odsúdení jej sestry, vyjadrila, že peniaze boli poškodeným uhradené a že ju to hrozne mrzí. Podľa našich informácií tie peniaze v tom čase uhradené neboli, čiže pani ministerka klamala. Podľa toho, čo vieme, možnože to pani ministerka potvrdí alebo vyvráti, tak čiastka bola v podstate uhradená až okolo 4. 5., to je pred šiestimi dňami, veľmi-veľmi neskoro na to, čo sa tu udialo a aká škoda a nespravodlivosť sa udiala týmto ľuďom. Muselo byť na to upozornené, SMER – sociálna demokracia a ostatní opoziční poslanci museli na to upozorniť, aby tých 16-tisíc eur, ktoré patrili bežným ľuďom, sa im vrátili. A je tu rok a štyri mesiace po odsúdení pani Ivankovej. To niekto chce tvrdiť, že o tomto pani ministerka nevedela? Tomu nikto neuverí. Pani Ivanková skončila, hádajte kedy, ako konateľka spoločnosti. Deň pred tým, ako podľa nás dorazili tie peniaze, čiže v deň, až v deň, keď tie peniaze boli poukázané tým ľuďom, až vtedy skončila ako konateľka spoločnosti. Tu chcem povedať, že pani ministerka ako vlastník, spoluvlastník spoločnosti musí podpisovať zápisnice vždycky pri účtovnej uzávierke valného zhromaždenia, a neviem si predstaviť, ako niekto, kto sa má starať o spravodlivosť na celom Slovensku, nevie ustrážiť spravodlivosť ani vo vlastnej malej firmičke. Neviem si to predstaviť. Čo sa týka pani Kolíkovej, v tejto oblasti ideme na, teda firmu MK REAL, na ďalšiu kauzu, kauza č. 2. Stále sme pri tejto jednej firme. Je tu podozrenie zo spáchania trestného činu neoprávneného podnikania. MK REAL poskytovala vlastníkom bytov a nebytových priestorov správcovské služby. Sama to prezentuje ako svoju dominantnú úlohu v rámci svojej činnosti. Samozrejme, vieme, že všetky firmy majú napísané celé zoznamy živností, ale jedna je väčšinou tá zásadná, ktorej sa venujú, a toto je práve správa bytových domov. Podľa toho, čo sme videli z výpisu Obchodného registra alebo zo Zoznamu správcov bytových priestorov, tá firma pani Kolíkovej nemala zriadené živnostenské oprávnenie na takúto činnosť. A pani Ivanková nebola ani zapísaná do Zoznamu správcov bytových priestorov. Zápis tejto živnosti, viete, kedy vznikol? Po šestnástich rokoch. Táto firma 16 rokov neoprávnene podnikala. Iným firmám za to zoberú licencie, tie firmy skončia. Nemôžu ďalej podnikať. Takže zápis živnosti pani, ktorá sa týka spravovania nebytových a bytových priestorov, sa konal 29. 6. 2018 po 16 rokoch. Možno sa to zdá banálne, lebo niekto si povie, však zabudli, ale toto je vážny, vážny trestný čin, ktorý treba vyšetriť. Iné firmy sú za toto veľmi ťažko pokutované a stíhané, ich konatelia. Viete, kedy nastal moment, kedy firma pani Kolíkovej si zapísala túto živnosť? V momente, keď to začala preverovať polícia, tak si ju narýchlo zriadili. Toto bol impulz. Impulz na zaplatenie peňazí okradnutým ľuďom je to, že na to upozorní opozičná strana, a impulzom na to, že si zapíšu živnosť, je keď sa o to začne zaujímať polícia. Firma pani Kolíkovej, a to je veľká hanba, okrádala svojich klientov cez služby, ktoré, na ktoré nebola oprávnená ani poskytovať. A to sa bavíme o ministerke spravodlivosti. Poďme na kauzu č. 3. Sestra pani Kolíkovej, pani Ivanková, je na ňu podané ďalšie trestné oznámenie za falšovanie podpisov vlastníkov bytov na zápisnici z domovej schôdze. V roku 2014 pani Ivanková navýšila nájomníkom úver, ktorý si zobrali na rekonštrukciu dvoch bytových domov. Boli to dva úvery. Jeden bol vo výške 220-tisíc, ktorý navýšila na, o 60-tisíc na sumu 280-tisíc bez toho, aby sa čo len opýtala týchto vlastníkov, či s tým súhlasia. Viete, ako to urobila? Urobila to tak, že urobila fiktívnu schôdzu vlastníkov bytov, sfalšovala všetky podpisy a tieto dokumenty odovzdala do banky. Bravo, bravo! Spáchala tým trestný čin a uvidíme teda, ako sa k tomu postavia orgány činné v trestnom konaní, aký trest bude, ak teda sa, samozrejme, dokáže, že pani Ivanková spáchala trestný čin. Aký bude vymeraný. Jedna z nájomníčok alebo tí, ktorí sme dostali informáciu, hovorí o tom, že z týchto úverov boli financované predražené nákupy na tú rekonštrukciou. Myslím, že tam boli nejaké kotolne a neviem čo sa tam ešte rekonštruovalo, myslím, že fasáda domov a podobne. A tá škoda pravdepodobne môže byť aj vyššia ako 100-tisíc eur. Nebudem to špecifikovať, neviem to, ale momentálne sa vykonávajú znalecké posudky, aby sa zistilo, o koľko táto firma opäť okradla svojich nájomníkov. Veľmi podivné je dokonca, že Kolíkovci v minulosti dokázali vybaviť napríklad za jeden deň povolenie na rekonštrukciu kotolní, fasád, strešných krytín na Obecnom úrade v Moste pri Bratislave. Podali si žiadosť a na druhý deň to mali vybavené. Ja sa z vás opýtam, kto takto dostal povolenie kedy, keď išiel na obecný úrad, tak rýchlo? Niektorí čakajú na to mesiace, niektorí pomaly roky. Veľmi podivné je to, teda uvidíme, teda ako, aký výsledok bude vyšetrovania tejto kauzy a aký trest postihne pani sestru pani ministerky. Poďme ďalej. Dostali sme ďalšiu informáciu, že podobné podvody sa diali aj na Blagojevovej ulici pri správe bytových domov, bohužiaľ, títo nájomníci alebo vlastníci bytov nemali tú odvahu, aby sa súdili s touto firmou pani ministerky a radšej vymenili opäť správcu. Viete veľmi dobre, že keď ľudia menia správcu, tak sú, nie sú spokojní s prácou svojej správcovskej spoločnosti. Nedeje sa to až tak často, lebo tie firmy, ktoré poskytujú dobré služby, majú roky rokúce svoje bytové domy. Ale tu, ako vidíme, sa to deje na pravidelnej báze. Poďme na ďalšiu kauzu firmy MK REAL. Firma MK REAL podľa našich informácií, ktoré máme od pôvodnej majiteľky pozemku, podvodným spôsobom ukradla tejto majiteľke jej pozemok. To je pozemok, na ktorom stojí budova MK REAL, a podľa toho, čo som videl, že môj kolega ich bol dokonca navštíviť a potom som si pozrel aj do Obchodného registra, tak tam v podstate sídli aj firma ELEKTRONIKA, a. s., o ktorej sa tu ešte budeme baviť. Ako ho ukradla? Podobne ako pán bývalý prezident Kiska ukradol pozemky pod Tatrami od zubára Franca. Boli to séria, bolo tam vydržanie, zmena určitých dokumentov, už nakoniec sa tento pozemok dostal do rúk, falšovanie geometrických plánov, až nakoniec sa dostal vydržaním tento pozemok do rúk obce Malinovo, ktorá pomaly obratom ruky, opäť Obecný úrad, obratom ruky tento pozemok predal Kolíkovcom za cenu 73 centov za 1m2. Tak ja rád prídem do obce Malinovo, bolo to síce v roku 1998 tuším, ale rád prídem aj s 500-percentnou prirážkou, si hocikto z vás bude chcieť kúpiť pozemok a hocikto z občanov Slovenskej republiky, stále to bude lukratívny biznis. Vyzývam pani ministerku spravodlivosti, keď teda sa bavíme o spravodlivosti, aby urobila všetko pre to, aby ten pozemok sa vrátil do rúk pôvodného majiteľa. Ten má pôvodné dokumenty, ten geometrický plán, ktorý sa nezhoduje s tým, na základe ktorého bol ten pozemok vydržaný. Podvod na podvod. Kto, pani ministerka, teda neviem, myslím, že ste sa vyjadrovali k tomu, že vy o ničom neviete, tak táto pani majiteľka hovorí o tom, že komunikovala s pani Kolíkovou a ona ju odkázala na právneho zástupcu pána Opeta. Pána Opeta, to je ten pán Opet, ktorý je 50-percentným spoluvlastníkom firmy Kolíková & Partners, o ktorej sa tu ešte budeme baviť. Pán Opet je univerzálny vojak, ktorý robí za pani Kolíkovú všetku prácu. Ešte to zistíme. Teraz si urobme tzv. Ficotest, čo sa týka týchto káuz. Predstavte si, že Robert Fico je spolumajiteľom firmy spolu s bratom a mamou, kde táto firma cez svojho príbuzného okradnú obyčajných ľudí o ich peniaze. Čo by sme tu mali? Veľkú októbrovú socialistickú revolúciu. To by tu bolo. Hon na čarodejnice. Dobre, takže poďme ďalej. Firma ELEKTRONIKA. Firma ELEKTRONIKA sídli na rovnakej adrese ako firma MK REAL, Bratislavská 41, v obci Malinovo. Sídli na tom ukradnutom pozemku, o ktorom som tu už hovoril. Predsedom predstavenstva je brat pani ministerky Kolíkovej Michal Kolík a je ním od 11. 6. 2014, teda po smrti otca pani Kolíkovej. Podľa výpisu z Obchodného registra do 5. 5. 2016 bola druhou členkou predstavenstva pani ministerka Kolíková, ktorá sa pred tým stala štátnou tajomníčkou a musela si dať do poriadku svoje veci. Problém je, že firma ELEKTRONIKA má zmluvy s verejnoprávnou televíziou RTVS a podľa Centrálneho registra zmlúv, o ktorom ešte budem hovoriť, aj s divadlom Nová scéna. To znamená, že má zmluvy s inštitúciami, ktoré nakladajú s verejnými zdrojmi, čiže verejnými zdrojmi, to znamená, peniazmi všetkých občanov Slovenskej republiky. 6. mája 2016 nastupuje, to je deň po tom, ako pani Kolíková odtiaľ odchádza, nastupuje jej pravá ruka pán Opet, na jej miesto za člena predstavenstva spoločnosti ELEKTRONIKA, a. s. Nebolo by to až tak nezvyčajné, ak by pán Opet nebol 50-percentným vlastníkom, nebol v právnickej, teda právnickej firmy Kolíková & Partners, s. r. o., v ktorej boli obaja aj konateľmi. Pani Kolíková sa vzdala konateľstva práve v momente, keď sa stala štátnou tajomníčkou, ale stále je 50-percentnou spoluvlastníčkou tejto spoločnosti. Pani Kolíková musí veľmi dôverovať pánu Opetovi, nakoľko od 27. apríla 2016, kedy sa stala tou štátnou tajomníčkou, tak pán Opet sa stáva jediným konateľom tejto firmy a zároveň ju nahradil v predstavenstve firmy ELEKTRONIKA. V čom vidím problém? Že predpokladám, že po smrti otca pani Kolíková takisto zdedila asi, možno – to sú otázky na pani Kolíkovú alebo možno nám to vyjasní – podiel aj spoločnosti MK REAL, ktorá nebola, nemala nejaký lukratívny, veľmi lukratívny biznis podľa čísel, ale lukratívny biznis mala firma ELEKTRONIKA. Tak sa pýtam, že prečo pani Kolíková napríklad nie je vlastníkom podielu vo firme ELEKTRONIKA, či predala svoj podiel, ktorý zdedila alebo nezdedila, nech nám to objasní, svojmu bratovi Michalovi Kolíkovi, ktorý je 100-per-centným vlastníkom firmy ELEKTRONIKA. Prečo, ak je jediným majiteľom firmy brat pani Kolíkovej, po tom, čo sa stala štátnou tajomníčkou, urobila člena predstavenstva 50-percentného spoločníka pána Opeta? Prečo má pán Opet rovnaké podpisové práva – a toto je dosť podstatné – vo firme ELEKTRONIKA, ako má jej brat, jediný majiteľ firmy? Predstavte si, že vaša sestra odniekiaľ odíde, ako s predstavenstva a vy si tam dáte človeka a ten jediný vlastník mu natoľko dôveruje, že on v podstate podpíše akúkoľvek zmluvu a tá je právoplatná. Pán Opet má takúto obrovskú dôveru pani Kolíkovej, ktorá si ho tam dosadila. A aj brata. Ja sa čudujem pánu Michalovi Kolíkovi, že prečo to tak urobil. V majetkovom priznaní za rok 2015 pani Kolíková uvádza svoj ostatný príjem vo výške 126 412 eur zo závislej činnosti prenájmu a kapitálový príjem. Opäť sa pýtam, a je to zase na rozhodnutí pani ministerky, aby nám možno objasnila, o aký kapitálový príjem ide, či nešlo náhodou o peniaze z podielu predaja spoločnosti ELEKTRONIKA, ale možnože je to nejako ináč, takže pani ministerka nám to možno objasní. Poďme sa pozrieť, že čo je pre nás ale zásadné. Vrátim sa k tomu Centrálnemu registru zmlúv, ktoré uzatvorila spoločnosť ELEKTRONIKA s RTVS, a je tam jedna zmluva s Novou scénou. V roku 2020, keď bola pani ministerka, teda pani Kolíková ministerkou, uzavrela spoločnosť ELEKTRONIKA s RTVS 11 zmlúv a 1 s Novou scénou, v celkovej hodnote 1,545 mil. eur. Z toho 1 zmluva bola s Novou scénou na 176-tisíc eur. V roku 2019 to boli 4 zmluvy za 51, iba za 51-tisíc eur a, čuduj sa svete, pani Kolíková nebola vo funkcii. V roku 2018, keď opäť nebola vo funkcii, to boli zmluvy za 119-tisíc. Máme tu 1,5 mil. verzus 
119- tisíc, zaujímavé číslo. No ale dôjdeme do roku 2017, keď pani Kolíková alebo jej firma, alebo teda firma jej brata uzavrela s RTVS zmluvy za 1,586, 1,6 mil. eur, no a vtedy bola pani Kolíková, čuduj sa vete, štátnou tajomníčkou. V roku 2016 to bolo opäť 9 zmlúv za 1,1 mil. eur a opäť pani Kolíková bola štátnou tajomníčkou. A teraz poďme k trom rokom, kedy nebola štátnou tajomníčkou. Rok 2015 to bolo 409-tisíc eur, 2014 171-tisíc a 2013 50-tisíc. Summa summarum celkovo za osem rokov je to 5 mil., cca 5 mil. eur. Z týchto ôsmich rokov tri roky bola vo funkcii, a to bola suma 4,2 mil. eur. Ja som to prerátal na jeden rok jej pôsobenia vo funkcii, takže keď bola vo funkcii, tak za jeden rok to bolo 1,4 mil. eur za rok. Mimo funkcie počas šiestich rokov to bolo 802-tisíc eur, čuduj sa vete. Viete, koľko je priemer? 134-tisíc eur za rok. To je desaťnásobne menej, ako keď bola vo funkcii. Desaťnásobne menej. Komu to chce niekto povedať, že toto je náhoda? Viete, ja hovorím, že náhody sú vtedy, keď sa dejú veľmi ojedinele, ale všetky tieto veci, ktoré tu spomínam, ak sa tá náhoda veľmi často opakuje, tak to už nie je náhoda, to už je pravidlo. Z interných zdrojov RTVS máme informácie, že mnohé nákupy sú predražené. Ja teda pevne verím, že Rada RTVS, ktorá už prešetruje všetky nákupy spoločnosti ELEKTRONIKA, a. s., príde na nejaké závery a že tie závery sa dozvieme. Pani ministerka sa tvári, že firma ELEKTRONIKA je pomaly jediná na trhu, ktorá vie dodávať tieto služby. Myslím, že, že tomu tak nie je a ona vie prečo. Máme silné podozrenie na základe všetkých týchto informácií, ktoré som tu povedal, že pani Kolíková má nejakú dohodu s pánom bratom Michalom Kolíkom o tejto firme. Samozrejme, že pani Kolíková vie, že tá firma robí biznis so štátom, a nie malý, a všetko naznačuje, že tam bude nejaká dohoda medzi ňou a jej bratom, nakoľko vidíme dôkazy vo forme tých desaťnásobne vyšších, vyššieho objemu zmlúv, ktoré táto firma dostáva, keď pani Kolíková je vo funkcii. Je to konflikt záujmov ako vyšitý. Poďme teraz k Ficotestu. Predstavte si, že Robert Fico má právnickú kanceláriu, kde by mal 50-percentného spoločníka a tento spoločník by sa zároveň objavil ako biely kôň vo firme Roberta Fica, ktorý robí miliónové obraty so štátom. To by bol cirkus na Slovensku, všetky médiá by o tom písali! Ale pani Kolíková môže, to je v poriadku, ona môže. Pán Opet je veľmi zaujímavá postavička. Podľa toho, čo som, čo sme sa dozvedeli, je to pravdepodobne študent pani alebo žiak pani Kolíkovej, a tento pán je univerzálne používaný úplne pomaly na všetko. Keď sa jedná o podvody s pozemkami, keď sa jedná o zastupovanie akýchkoľvek záležitostí pani Kolíkovej. Tento pán dokonca zastupuje ešte aj nadáciu „Zastavme korupciu!“, podľa toho, čo som videl z verejne dostupných zdrojov, je to, samozrejme, v mene firmy Kolíková & Partners. A pani Kolíková je veľmi štedrá ku všetkým mimovládnym organizáciám, bavíme sa tu o apríli 2021, keď mimovládkam za momentálnej situácie, keď sa nedostáva pomoc tým, ktorí ju potrebujú, mimovládky dostali dotácie vo výške 770-tisíc eur. Neviem, či si pani Kolíková takto kupuje ich podporu, a ako vidím, dnes som sa dočítal hrôzostrašné veci, jako je pomaly pani Kolíková tým etalónom čistoty a SMER ako na ňu strašne ide útočiť. Veľká ochrana zo strany médií voči pani Kolíkovej, takú tu nemá asi nikto. K týmto mimovládkam, predpokladám, že moji kolegovia sa ešte budú vyjadrovať, takže ja nebudem s tým strácať časť. Prídeme k ďalšiemu, k ďalšej kauze, bavíme sa o ministerstve spravodlivosti, prenájom budovy, z novej budovy tzv. Zváračského ústavu s možnosťou budúcej kúpy za sumu, neviem, okolo 21 mil., neviem teda, či to nastane, lebo je to nájomná zmluva, ktorá má trvať dva roky, po ktorej sa, po uplynutí tej doby sa má rozhodnúť ministerstvo spravodlivosti, či tú zmluvu, teda budovu odkúpi, alebo nie. Tento výber začala pani Žitňanská, ktorá si stanovila kritériá, čo kvitujem na jednej strane, pani ministerku tu nemáme. (Reakcie z pléna.) Je tu? Dobre. Čo kvitujem a podľa toho, ako to pani Žitňanská namodelovala, lebo na nájmy nemusí byť výberové konanie takého typu ako, ako štandardne sa robí pri nákupoch, tak vyhrala túto súťaž v podstate firma Penta, jej Digitál park. Druhá bola firma J&T so svojím projektom Westend. Potom sa ten, to výberové konanie, pani Žitňanská nerozhodla, samozrejme, že sa bála, že keby o tom rozhodla, tak by z toho bol veľký humbuk, minimálne by sa každý pýtal, prečo Penta, prečo tento projekt a podobne. Minister Gál tú zmluvu, v podstate to výberové konanie podľa tých informácií, ktoré mám, musím povedať, že o tomto sme sa dozvedeli len, dá sa povedať, minulý týždeň, ešte budeme skúmať detaily týchto záležitostí, ale dnes poviem len to, čo som sa dozvedel. Čiže pán minister Gál odložil túto súťaž, alebo teda nechal ju uplynúť a vypísal novú. A v tom čase ešte bola pani ministerka, ak sa nemýlim, aj štátnou tajomníčkou, ona potom neskôr odišla a dáva ruky preč od Vietnamu, ako sa hovorí. Ešte aj to by som chápal, tieto argumenty. Ale veľmi zaujímavá postava je firma Račianska reality, akciová spoločnosť, ktorá je vlastnená Vladimírom Brodňanom. A Vladimír Brodňan je človek, ktorý je bývalým manažérom Penty, opäť Penta. Raz Penta, druhýkrát Penta, super. Jediná asi Penta má budovy, ja viem, že ten trh nie je jednoduchý a dneska hocikto nepostaví budovu, ale je zaujímavé, že stále Penta sa tu objavuje. A opäť by to ešte stále nebolo zaujímavé, ale zaujímavé to začína byť v momente, keď si pozrete okresný, ooo (zasmiatie sa rečníka), pozrete si Obchodný register firiem. A keď sa v ňom trošku pohrabete, tak zistíte, že s pánom Brodňanom, ktorý vyhral zmluvu na prenájom Zváračského ústavu pre ministerstvo spravodlivosti, je brat pani ministerky Kolíkovej Michal Kolík asi v štyroch alebo v piatich firmách spoluspoločníkom. Všetko je to veľa náhod, opäť hovorím, veľa náhod nie sú náhody. Ja poviem, toľko náhod je tu, že keby ste mali to šťastie a toľkoto náhod by sa splnilo, keď ste si podali svoju športku alebo nejakú losovaciu súťaž, tak by ste dneska možno vyhrali 1 mld. eur. Toľko náhod sa tu spojilo. Urobme si teraz Ficotest. Predstavte si, že Robert Fico by bol štátnym tajomníkom, neskôr ministrom na ministerstve, ktoré by si prenajalo budovu od človeka, ktorý je spoločníkom s bratom Roberta Fica v štyroch až piatich firmách. To by bola atómová bomba, že? To by bola atómová bomba. Ja už sa ani nečudujem, keď už aj poslanecký klub OĽANO robí podobné testy, už máme tu nielen test Ficom, ale aj Kaliňákom a hovoria, že pani Kolíková nemôže ďalej robiť ministerku spravodlivosti, asi nemôže. Nebudem ani spomínať o to, ja som pozeral rozhovor pani, poslednú debatu s našou kolegyňou Denisou Sakovou v TA3 a pani Kolíková zaútočila na moderátorku Martinákovú a ja som normálne otváral oči, že čo sa deje v tej televízii, že máme tam tri ženy a už som len čakal, že, že tam bude nejaký súboj alebo niečo také, a ona obvinila pani Martinákovú z toho, že vraj má konflikt záujmov kvôli manželovi, že má konflikt záujmov kvôli manželovi ako moderátorka. Tak ja sa pýtam, či pani Kolíková nemá konflikt záujmov ako vyšitý práve kvôli svojmu bratovi a či má zostať vo funkcii. A ešte odporučila pani Martinákovej, že ona nemôže moderovať, lebo má tento konflikt záujmov. Čiže pani Martináková má odísť, ale pani Kolíková má zostať. To je veľká logika. Pani Kolíková má veľké ambície a musím povedať, že pripúšťa, že chce kandidovať dokonca na predsedu strany ZA ĽUDÍ, a mala by sa skôr radiť, teda riadiť radami pani Remišovej, ktorá je predsedníčkou tejto strany, ktorá vždy hlásala, že politika by nemala, á, politik by nemal podnikať so štátom. Keby sa tým riadila, tak už dávno by nebola ani v strane ZA ĽUDÍ a už ani dávno v politike. Možno nie je problém, pani Kolíková, však si vyberte. Idete podnikať alebo idete, ale nebudete robiť biznis so štátom, ale nemôžte zastávať funkciu a robiť biznis so štátom. To proste je neprípustné. Ja poviem príklad, ja keď som nastupoval ako minister financií, viete, akú som dostal prvú otázku od novinárov? Či mám nejaký biznis so štátom? To bola prvá otázka. Keby som povedal, že mám, tak verte, už by mne ľudia lozili na plot, aby si odfotili, že v akom starom dome bývam a nebývam, ale u pani Kolíkovej to neni problém. Tá môže podnikať, tá môže robiť aj biznis so štátom, to je jedno. My nemôžeme, ona všetko môže. Viete, keby ste boli v inej strane, pani Kolíková, ako ZA ĽUDÍ, napr. v strane Borisa Kollára, tak by som povedal, že, dobre, idete sa obhajovať, ale vy sa tej stoličky držíte ako, že vám, že vám bola pridelená od Pána Boha. To tak proste nie je. Tak proste nie. Chcel by som povedať, že pani Kolíková sa stavia v tejto vláde do pozície morálnej autority, médiá ju predstavujú ako svetlú budúcnosť Slovenska, ale ona sa vydala cestou svojho politického otca Andreja Kisku. Podobne pripravila obyčajného človeka o pozemok a tvári sa, že nevie, čo robí jej vlastná, nevlastná sestra v jej firme. Poďme si teraz povedať aj zopár príkladov a určite to tu zaznie. Keď ste niektorí z vás tu boli ešte ako opoziční poslanci a pamätáme si tu na kauzu CT v Piešťanoch. To CT-čko ani sa nenakúpilo, ale musel kvôli tomu odísť podpredseda parlamentu a odstúpiť v podstate, teda odstúpiť predseda parlamentu a podpredsedníčka parlamentu, lebo sa to patrilo. A to sa aj udialo. A viete, kto tu najviac vykrikoval? Pamätám si tu jedného takého pána poslanca, dnes už tu neni, pán Suchánek z OĽANA. To je ten, čo najviac kritizoval nákup CT-čka. Dostal za to Bielu vranu. Viete čo, musel pán Suchánek? Tú Bielu vranu pekne vrátiť, lebo ovplyvňoval výberové konanie práve na, na podobné zariadenia v prospech nejakej inej firmy. Čiže vodu káže, víno pije. To je jeden z príkladov, ktorý som chcel povedať. A to bol, pán Suchánek si hovoril, že je whistleblower, to je také nové moderné slovo. Mali sme tu, samozrejme, aj nejaký tender na upratovacie služby. Ministerstvo hospodárstva, kde vzdialený príbuzný ministra dostal túto zákaz a tento minister hospodárstva musel odstúpiť, lebo to sa nedalo, to, to, to nebolo prípustné. V poriadku, že pani Kolíková môže a tí, ktorí tam boli predtým, nemôžu. Chcem sa obrátiť aj na predsedníčku pani Remišovú, keď teda pán Šeliga urobil veľké gestor a vy ste tá strana, ktorá, a to kvitujem, ste tá strana, ktorá je tá najslušnejšia na Slovensku a snažíte sa teda byť príkladom, tak prečo pani Remišová po týchto všetkých zverejnených veciach nepovedala pani Kolíkovej, aby sama odstúpila z funkcie? Nechápem to. To je tá nová politická kultúra, to je to nové slušné Slovensko? Takže zhrniem na záver, že všetky tie kauzy, ktoré som tu spomenul: okradnutí ľudia firmou pani Kolíkovej, ukradnutý pozemok, hovoríme tu o, o falšovaní podpisov jej firmou, hovoríme tu o divnom konflikte záujmov, čo sa týka firmy ELEKTRONIKA, divnom konflikte záujmov pri prenájme budovy ministerstva spravodlivosti. Toto nie sú dôvody na to, aby ministerka spravodlivosti odstúpila, alebo sú to dôvody, aby odstúpila? Viete, keď sa tu deje toľko veľa náhod, zopakujem to tretíkrát, tak to nie je náhoda, nie je to náhoda. A ja som presvedčený, že ak pani ministerka Kolíka neodstúpi sama, tak, hovorí sa, aj jedna lastovička leto nerobí. A budú tu ďalšie veci, ktoré sa tu budú opakovať, a prídu ďalšie kauzy, ktoré spôsobila pani ministerka Kolíková. Chcem vyzvať všetkých poslancov Národnej rady, aby pri hlasovaní o dôvere pani Kolíkovej, ministerke spravodlivosti, zvážili aj to, čo som tu dnes hovoril. Ďakujem pekne za pozornosť. (Potlesk.)